Revolution Radio

Revolution Radio je dvanásty štúdiový album americkej punk rockovej skupiny Green Day. Album vydalo vydavateľstvo Reprise Records dňa 7. októbra. Prvú oficiálnu skladbu s názvom "Bang Bang" vydali 11. augusta 2016. Po nej nasledovali skladby „Revolution Radio“ a „Still Breathing“, postupne ich vydali 9. a 23. septembra toho istého roku. V deň vydania albumu bolo na stránke skupiny zverejnené oficiálne textové video k piesni „Youngblood“. Dňa 12. októbra 2016 vydala skupina ďalšie textové video k piesni „Ordinary World“, a neskôr 19. októbra bolo zverejnené aj ku piesni „Say Goodbye“. Dňa 7. novembra vydali oficiálne video ku skladbe „Still Breathing“, ktorá sa stala druhou oficiálnou skladbou albumu. Ďalšie textové video bolo zverejnené 16. januára 2017 ku piesni „Troubled Times“, a zatiaľ posledné textové video bolo vydané k piesni "Too Dumb To Die" dňa 8. Septembra 2017.

Revolution Radio dostal vo všeobecnosti pozitívne recenzie od hudobných kritikov, obsadil prvé miesto v rebríčku Billboard Hot 200. V prvom týždni predaja sa v USA predalo 95 000 kopií tohto albumu, a taktiež debutoval ako číslo jeden v Spojenom kráľovstve, Írsku, Kanade, Taliansku a na Novom Zélande.

Od albumu 21st Century Breakdown (2009) je toto prvý album, ktorý Green Day nahrávali ako trio po tom, čo sa Jason White stal znova členom, ktorý hrá len na turné.

 Zoznam skladieb 
Všetky texty piesní napísal Billie Joe Armstrong, a všetkú hudbu zložila skupina Green Day.

 "Somewhere Now" 
 "Bang Bang"  
 "Revolution Radio"  
 "Say Goodbye"  
 "Outlaws"
 "Bouncing Off the Wall"
 "Still Breathing"
 "Youngblood"
 "Too Dumb to Die"
 "Troubled Times"
 "Forever Now"   
 "Ordinary World" (text a hudbu zložil Billie Joe Armstrong)

 Obsadenie 
Green Day
 Billie Joe Armstrong – spev, gitara, piano, produkcia
 Mike Dirnt – basgitara, sprievodné vokály
 Tre Cool – bicie, perkusie, sprievodné vokály

Ďalší hudobníci
 Ronnie Blake – trúbka v "Bouncing Off the Wall"

Produkcia
 Chris Dugan – zvukový inžinier
 Andrew Scheps – mixovanie hudby
 Eric Boulanger – mastering (vylepšovanie)

 Zdroj 

Kategória:Albumy Green Day
Kategória:Hudobné albumy z 2016